《谢洛师蔡尹》
宋代·葛胜仲

叩门赤县尹，来饷青州酒。底贡上天阍，馀沥到衰朽。

开尝正及卯，醇旨异失酉。公不数瑶泉，家还卑玉友。

我时苦无悰，愁绪不论斗。纷纷方寸乱，飞絮起风柳。

呼儿共一尊，盎盎纯气守。岂惟诗胆大，更觉魔军走。

寄谢魏阳元，频望扫愁帚。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。